[pic] | COMISIA COMUNITĂŢILOR EUROPENE |

Bruxelles, 14.10.2009

COM(2009) 543 final

COMUNICARE A COMISIEI CĂTRE CONSILIU ȘI PARLAMENTUL EUROPEAN

INSTRUMENTUL DE ASISTENȚĂ PENTRU PREADERARE (IPA) CADRUL FINANCIAR INDICATIV MULTIANUAL PENTRU PERIOADA 2011-2013

COMUNICARE A COMISIEI CĂTRE CONSILIU ȘI PARLAMENTUL EUROPEAN

INSTRUMENTUL DE ASISTENȚĂ PENTRU PREADERARE (IPA) CADRUL FINANCIAR INDICATIV MULTIANUAL PENTRU PERIOADA 2011-2013

Introducere

Cadrul financiar indicativ multianual (CFIM) pentru instrumentul de asistență pentru preaderare (IPA) este destinat să furnizeze informații privind defalcarea indicativă a pachetului financiar global al IPA, propusă de Comisie în conformitate cu articolul 5 din Regulamentul (CE) nr. 1085/2006 (Regulamentul IPA). Acesta face legătura între cadrul politic din pachetul pentru extindere și procesul bugetar. Documentele indicative de planificare multianuală, care sunt întocmite pentru fiecare țară beneficiară și pentru programul cu beneficiari multipli, prin intermediul cărora se acordă asistența pentru preaderare, țin seama de defalcarea indicativă propusă în CFIM.

CFIM se bazează pe un ciclu trienal continuu de programare. De regulă, în ultimul trimestru al anului N-2, se prezintă un CFIM pentru anii N, N+1 și N+2 în cadrul pachetului pentru extindere, reprezentând o propunere de traducere în termeni financiari a priorităților politice prevăzute în pachetul menționat anterior, ținând seama de cadrul financiar. Prezentul CFIM acoperă perioada 2011-2013 și indică modul în care este repartizat pachetul financiar pentru asistența de preaderare pe țări și componente pentru perioada menționată și indică, de asemenea, pachetul financiar pentru programele cu beneficiari multipli, precum și cheltuielile de sprijin.

Ca și în anii anteriori, CFIM este publicat pe baza statutului actual al țărilor în cauză și, în acest stadiu, nu aduce atingere deciziilor privind: statutul țărilor care au înaintat o cerere de aderare (Muntenegru, Albania și Islanda); data probabilă a aderării unei țări candidate sau includerea Islandei în cadrul Regulamentului IPA[1]. În cazul în care sunt necesare modificări ale prezentului CFIM, în eventualitatea apariției unor astfel de evenimente anterior următoarei publicări a CFIM în toamna anului 2010, Comisia va publica o versiune modificată în timp util. Odată ce o țară candidată devine membră a UE, niciunul dintre fondurile pentru preaderare alocate acestei țări cu titlu provizoriu nu va mai fi disponibil pentru noul stat membru începând cu anul aderării.

Prioritățile politice globale ale preaderării sunt prezentate în parteneriatele europene și de aderare, în rapoartele anuale privind progresele realizate și în documentul de strategie de aderare, care sunt incluse în pachetul de extindere prezentat în fiecare an Consiliului și Parlamentului European.

Programarea financiară strategică

1. Alocarea fondurilor între țări

Punctul de plecare pentru alocările din 2007 a fost un angajament al Comisiei conform căruia nicio țară beneficiară nu va primi în 2007 mai puțin decât a primit în 2006 și, în plus, Bosnia și Herțegovina și Albania nu vor primi mai puțin decât media anuală a finanțării pe care a primit-o fiecare în perioada 2004-2006. Acest ultim aspect reflectă faptul că finanțarea pentru aceste țări a fost concentrată în 2004. În primii doi ani de aplicare a IPA, execuția s-a apropiat de 100% în credite de angajament (inclusiv creditele reportate în anul următor, care au fost angajate integral).

Cifrele începând cu 2008 au fost calculate pe baza alocărilor pe cap de locuitor citate în trecut ca indicator indirect al necesităților și impactului. Ținând seama de acest indicator, nivelurile pe cap de locuitor pentru fiecare țară potențial candidată din Balcanii de Vest cresc în cadrul financiar actual, depășind media de 23 € pe cap de locuitor (valoare exprimată în prețurile din 2004) pentru perioada 2004-2006, sumă primită în cadrul CARDS. Pentru Muntenegru, nivelurile de finanțare pe cap de locuitor sunt mai ridicate decât pentru celelalte țări potențial candidate, reflectând nivelul minim de finanțare necesar pentru o funcționare corespunzătoare a administrației, indiferent de mărimea țării. Defalcarea globală a fondurilor între țări a fost respectată, cu excepția Kosovo[2], care a primit o finanțare IPA mai mare. În 2008, autoritatea bugetară a acordat 60 de milioane € ca parte a unei mobilizări mai largi a unor noi fonduri de sprijinire a stabilității și dezvoltării Kosovo. Această sumă a fost suplimentată cu un transfer de 60 de milioane € provenind din credite pentru asistență macrofinanciară neutilizate. În 2009, a fost angajată o sumă suplimentară de 40 de milioane € ca urmare a Conferinței donatorilor desfășurată în iulie 2008.

Pentru Croația și Fosta Republică Iugoslavă a Macedoniei, care sunt țări candidate, este preconizat un nivel de 30 € pe cap de locuitor (valoare exprimată în prețurile din 2004). Acest nivel este menținut pe parcursul acestei perioade pentru Croația. Pentru Fosta Republică Iugoslavă a Macedoniei, finanțarea calculată pe cap de locuitor continuă să crească, reflectând nivelul minim de finanțare necesar pentru o funcționare corespunzătoare a administrației, indiferent de mărimea țării.

Pentru Turcia, ținând seama de mărimea și capacitatea de absorbție a țării, există o creștere treptată a nivelului asistenței pe cap de locuitor pentru perioada 2007-2013.

2. Alocarea între componente

Finanțarea în cadrul IPA are loc prin intermediul următoarelor componente: I – „tranziție și consolidarea instituțiilor”, II – „cooperare transfrontalieră”, III – „dezvoltare regională”, IV – „dezvoltarea resurselor umane” și V – „dezvoltare rurală”.

Componenta I, „tranziție și consolidarea instituțiilor”, acoperă toate acțiunile de consolidare instituțională și investițiile legate de acquis-ul comunitar; aceasta ajută țările beneficiare să își consolideze capacitatea administrativă și judiciară și abordează, în funcție de priorități, măsurile de cooperare care nu sunt vizate în mod explicit de celelalte componente.

Componenta II, „cooperare transfrontalieră”, sprijină activitățile transfrontaliere dintre țările beneficiare, precum și cele dintre țările beneficiare și statele membre; aceasta acoperă, de asemenea, participarea țărilor care beneficiază de IPA la programele de cooperare transnaționale și interregionale din cadrul FEDER și la programele pentru bazine maritime din cadrul IEVP.

Componenta III, „dezvoltare regională”, este accesibilă țărilor candidate și emulează, în cea mai mare măsură posibilă, FEDER și Fondul de coeziune, permițând astfel țărilor beneficiare să se apropie cât mai mult de punerea în aplicare a fondurilor structurale în temeiul normelor privind ajutorul extern.

Componenta IV, „dezvoltarea resurselor umane”, este accesibilă țărilor candidate și le pregătește pentru programarea, punerea în aplicare și gestionarea Fondului social european, în cadrul strategiei europene pentru ocuparea forței de muncă.

Componenta V, „dezvoltare rurală”, oferă sprijin țărilor candidate în pregătirea programelor de dezvoltare rurală care beneficiază de finanțare europeană după data aderării, prin punerea în aplicare a asistenței de preaderare prin intermediul unor sisteme care sunt cât mai apropiate de cele necesare după aderare.

La determinarea alocărilor între diferitele componente, s-a ținut seama în mod corespunzător de gradul de pregătire al sistemelor de gestionare descentralizate necesare punerii în aplicare a componentelor III, IV și V în țările candidate actuale, precum și de necesitatea ca finanțarea din cadrul componentei II, care se referă la cooperarea transfrontalieră cu statele membre, să corespundă finanțării echivalente acordate în cadrul rubricii 1b a FEDER.

3. Alte alocări

Cheltuieli de sprijin

Acest pachet financiar acoperă costurile administrative direct legate de punerea în aplicare a IPA. În 2007, 2008 și 2009 acesta include și costurile administrative pentru eliminarea treptată a finanțărilor pentru preaderare anterioare, inclusiv pentru Bulgaria și România.

Alocările pentru programele cu beneficiari multipli

Programele cu beneficiari multipli din cadrul componentei I sunt destinate să completeze programele naționale și să consolideze relațiile multilaterale în Balcanii de Vest și Turcia. Strategia pune accentul pe domeniile considerate cruciale pentru integrarea europeană și pentru stabilitatea în regiune. Programele cu impact regional și/sau cele care beneficiază de economii de scară sau de gamă sunt finanțate din acest pachet financiar dacă sunt puse în aplicare în mod orizontal la nivelul mai multor țări beneficiare.

Programele cu beneficiari multipli sprijină, printre altele, Școala regională de administrație publică, Acordul central european de comerț liber (CEFTA), Consiliul de Cooperare Regională (CCR) și noua facilitate pentru societatea civilă. Consolidarea instituțională este finanțată prin intermediul instrumentului TAIEX și se fac alocări pentru auditarea și evaluarea programelor regionale și naționale, precum și pentru activități de informare și comunicare. Nevoile de investiții ale IMM-urilor, eficiența energetică și dezvoltarea infrastructurii, realizate în strânsă colaborare cu Banca Europeană de Investiții și cu alte instituții financiare internaționale, vor fi în continuare finanțate în mare parte din alocarea regională și orizontală. Această finanțare va ține seama de discuțiile privind Inițiativa pentru infrastructură, în contextul noului cadru de investiții pentru Balcanii de Vest, care are drept obiectiv sporirea coordonării și a cooperării în cadrul diverselor inițiative sponsorizate de donatori sau de instituții financiare internaționale care au un rol activ în Balcanii de Vest. Educația reprezintă o altă prioritate, care va beneficia de majorarea alocărilor destinate burselor.

Începând cu 2010, o parte a componentei II, și anume participarea țărilor la programele de cooperare transnaționale „Mediteraneean” și „Europa de Sud-Est” din cadrul FEDER va fi, de asemenea, pusă în aplicare pe baza beneficiarilor multipli pentru o mai mare simplificare.

Prezentarea cifrelor

Tabelul următor conține cifrele de mai sus în prețuri curente și în euro . Acesta indică alocările pe țări și componente, precum și alocările pentru programele cu beneficiari multipli și pentru cheltuielile de sprijin. Din motive de claritate, sunt incluse și cifrele finale privind angajamentele pentru 2007 și 2008, precum și cifrele actualizate pentru 2009 și 2010.

Cadrul financiar indicativ multianual: defalcarea pachetului financiar aferent instrumentului de asistență pentru preaderare pentru perioada 2011-2013 în alocări pe țări și pe componente

Componentă | 2007 | 2008 | 2009 | 2010 | 2011 | 2012 | 2013 |

CROAȚIA |

Asistență pentru tranziție și consolidarea instituțiilor | 49 611 775 | 45 374 274 | 45 601 430 | 39 483 458 | 39 959 128 | 40 872 310 | 38 513 885 |

Cooperare transfrontalieră | 9 688 225 | 14 725 726 | 15 898 570 | 15 601 136 | 15 869 158 | 16 142 542 | 16 698 384 |

Dezvoltarea regională | 45 050 000 | 47 600,000 | 49 700 000 | 56 800 000 | 58 200 000 | 59 348 000 | 62 000 000 |

Dezvoltarea resurselor umane | 11 377 000 | 12 700 000 | 14 200 000 | 15 700 000 | 16 000 000 | 16 040 000 | 18 000 000 |

Dezvoltare rurală | 25 500 000 | 25 600 000 | 25 800 000 | 26 000 000 | 26 500 000 | 27 268 000 | 27 700 000 |

TOTAL | 141 227 000 | 146 000 000 | 151 200 000 | 153 584 594 | 156 528 286 | 159 670 852 | 162 912 269 |

FOSTA REPUBLICĂ IUGOSLAVĂ A MACEDONIEI |

Asistență pentru tranziție și consolidarea instituțiilor | 41 641 613 | 41 122 001 | 39 328 499 | 36 317 068 | 28 803 410 | 28 207 479 | 27 941 228 |

Cooperare transfrontalieră | 4 158 387 | 4 077 999 | 4 371 501 | 5 067 526 | 5 124 876 | 5 183 373 | 5 243 041 |

Dezvoltarea regională | 7 400 000 | 12 300 000 | 20 800 000 | 29 400 000 | 39 300 000 | 42 300 000 | 51 800 000 |

Dezvoltarea resurselor umane | 3 200 000 | 6 000 000 | 7 100 000 | 8 400 000 | 8 800 000 | 10 380 000 | 11 200 000 |

Dezvoltare rurală | 2 100 000 | 6 700 000 | 10 200 000 | 12 500 000 | 16 000 000 | 19 000 000 | 21 028 000 |

TOTAL | 58 500 000 | 70 200 000 | 81 800 000 | 91 684 594 | 98 028 286 | 105 070 852 | 117 212 269 |

Componentă | 2007 | 2008 | 2009 | 2010 | 2011 | 2012 | 2013 |

TURCIA |

Asistență pentru tranziție și consolidarea instituțiilor | 256 702 720 | 256 125 297 | 239 550 810 | 211 312 664 | 228 620 919 | 233 900 336 | 238 325 843 |

Cooperare transfrontalieră | 2 097 280 | 2 874 709 | 3 049 190 | 9 587 336 | 9 779 081 | 9 974 664 | 10 174 157 |

Dezvoltarea regională | 167 500 000 | 173 800 000 | 182 700 000 | 238 100 000 | 293 400 000 | 367 805 000 | 378 000 000 |

Dezvoltarea resurselor umane | 50 200 000 | 52 900 000 | 55 600 000 | 63 400 000 | 77 600 000 | 89 930 000 | 96 000 000 |

Dezvoltare rurală | 20 700 000 | 53 000 000 | 85 500 000 | 131 300 000 | 172 500 000 | 197 890 000 | 213 000 000 |

TOTAL | 497 200 000 | 538 700 006 | 566 400 000 | 653 700 000 | 781 900 000 | 899 500 000 | 935 500 000 |

ALBANIA |

Asistență pentru tranziție și consolidarea instituțiilor | 54 318 790 | 62 117 756 | 71 377 079 | 82 711 421 | 84 301 650 | 85 987 683 | 87 446 037 |

Cooperare transfrontalieră | 6 681 210 | 8 582 244 | 9 822 921 | 9 973 173 | 10 126 636 | 10 283 169 | 10 666 232 |

TOTAL | 61 000 000 | 70 700 000 | 81 200 000 | 92 684 594 | 94 428 286 | 96 270 852 | 98 112 269 |

BOSNIA ȘI HERȚEGOVINA |

Asistență pentru tranziție și consolidarea instituțiilor | 58 136 394 | 69 854 783 | 83 892 254 | 100 688 099 | 102 681 861 | 104 673 499 | 106 870 228 |

Cooperare transfrontalieră | 3 963 606 | 4 945 217 | 5 207 746 | 4 696 495 | 4 746 425 | 4 797 353 | 4 942 041 |

TOTAL | 62 100 000 | 74 800 000 | 89 100 000 | 105 384 594 | 107 428 286 | 109 470 852 | 111 812 269 |

Componentă | 2007 | 2008 | 2009 | 2010 | 2011 | 2012 | 2013 |

MUNTENEGRU |

Asistență pentru tranziție și consolidare a instituțiilor | 27 490 504 | 28 112 552 | 28 632 179 | 29 238 823 | 29 843 599 | 30 446 471 | 30 996 035 |

Cooperare transfrontalieră | 3 909 496 | 4 487 448 | 4 667 821 | 4 282 690 | 4 310 344 | 4 338 551 | 4 418 687 |

TOTAL | 31 400 000 | 32 600 000 | 33 300 000 | 33 521 513 | 34 153 943 | 34 785 022 | 35 414 722 |

SERBIA |

Asistență pentru tranziție și consolidare a instituțiilor | 181 496 352 | 179 441 314 | 182 551 643 | 186 206 679 | 189 956 810 | 193 801 948 | 203 101 005 |

Cooperare transfrontalieră | 8 203 648 | 11 458 686 | 12 248 357 | 11 751 753 | 11 922 790 | 12 097 244 | 11 630 694 |

TOTAL | 189 700 000 | 190 900 000 | 194 800 000 | 197 958 432 | 201 879 600 | 205 899 192 | 214 731 699 |

KOSOVO |

Asistență pentru tranziție și consolidare a instituțiilor | 68 300 000 | 184 700 000 | 106 100 000 | 64 484 594 | 65 828 286 | 67 070 852 | 70 712 269 |

Cooperare transfrontalieră | 0 | 0 | 0 | 2 815 406 | 2 871 714 | 2 929 148 | 2 987 731 |

TOTAL | 68 300 000 | 184 700 000 | 106 100 000 | 67 300 000 | 68 700 000 | 70 000 000 | 73 700 000 |

TOTAL PROGRAME PE ȚARĂ |

1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 |

Componentă | 2007 | 2008 | 2009 | 2010 | 2011 | 2012 | 2013 |

TOTAL PROGRAME PE ȚARĂ |

1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 |

PROGRAMELE CU BENEFICIARI MULTIPLI |

Asistență pentru tranziție și consolidare a instituțiilor | 108 980 000 | 135 700 000 | 166 055 000 | 138 967 000[3] | 173 460 000 | 168 860 000 | 183 845 477 |

Cooperare transfrontalieră | 0 | 0 | 0 | 4 921 679 | 5 293 313 | 5 672 378 | 6 059 026 |

CHELTUIELI DE SPRIJIN |

44 793 000 | 51 950 000 | 47 648 000 | 52 993 000 | 75 000 000 | 80 500 000 | 84 500 000 |

TOTAL GENERAL |

1 263 200 000 | 1 496 250 006 | 1 517 603 000 | 1 592 700 000 | 1 796 800 000 | 1 935 700 000 | 2 023 800 000 |

Cifrele sunt exprimate în euro, în prețurile curente.

[1] O modificare a anexei II la Regulamentul (CE) nr. 1085/2006 (Regulamentul IPA) în acest sens este în curs de elaborare.

[2] În temeiul Rezoluției 1244 /99 a Consiliului de Securitate al Organizației Națiunilor Unite.

[3] Această sumă include o reducere de 29 de milioane € pentru dispozitivul de securitate alimentară, care va fi rambursată în 2011 (14 milioane €), 2012 (6 milioane €) și 2013 (9 milioane €). Fondurile rambursate în acești ani sunt de asemenea incluse în tabel.